Zápisnica zo zasadnutia Grantovej komisie
dňa  9.5.2018

prítomní:  
členovia komisie: 
Ing. arch. Lucia Štasselová, PaedDr. Mária Barancová, MVDr. Marián Gajdoš, Dr. Pavol  Jusko - neskorý príchod, Ing. Peter Turlík, Mgr. Petra Palenčárová - skorší odchod, Ing. Martin Patoprstý
zapisovateľka/tajomníčka:
 Mgr. Eva Pindjáková 

Program:

1.	Otvorenie  
2.	Hodnotenie žiadosti o grant pre rok 2018
3.	Rôzne
4.	Záver

k  bodu 1:  
Otvorenie
Rokovanie komisie viedla predsedníčka Grantovej komisie (ďalej len GK) PaedDr. Barancová, na úvod privítala členov komisie a členovia komisie odsúhlasili program rokovania.

k bodu 2:
Hodnotenie žiadosti o grant pre rok 2018
Dr. Jusko zaslal na zasadnutie GK dňa 2. mája email všetkým členom GK pól hodinu po zasadnutí v znení:
„Nesúhlasím aby sme v  hodnotení projektov akceptovali mzdové náklady a honoráre v predložených projektoch. Aj keď to nové VZN umožňuje (nehlasoval som za toto VZN) komisia môže rozhodnúť, ktoré finančné položky  bude hodnotiť. Žiadam členov komisie o zváženie ich oprávnenosti, pretože komisia môže rozhodnúť ktoré finančné položky považuje za oprávnené a v akej finančnej výške.
Moje pripomienky k predloženým žiadostiam (grantom):
 
č. 4    Dramaturgia - honorár  = 2000 Eur
č. 13  Ubytovanie 950 Eur a vyplatenie odmien rozhodcom 800 Eur
č.17   Nákup divadelných vstupeniek 3750 Eur, 
č 18   Nákup teplákov 1260 Eur, tenisiek 540 Eur, dresov 720 Eur a stravy 600 Eur, 
č. 19 Nákup notebooku a mobilu 950+300 Eur takisto tu chýba zmluva o podnájme – Cultus. 
č.20 Vybudovanie zriadenie logistického centra v SD Travníky vytvorenie centra prerokované MZ Bratislava-Ružinov alebo DR Cultus a.s ? Nie.
č.23  Príspevok trénerom 1500 Eur.
č. 24  Odmeny školiteľom 2400 Eur .
č. 28 Veslárska loď v hodnote 5000 Eur. V r. 2017 sme už podporili nákup lode…
Č.33 Vystúpenie umelcov – honorár 2100, prenájom autobusu 479 Eur a Sport Academy Kids 1400 Eur,.
č.37 Produkcia 1800 Eur, 
č.42  Zriadenie sauny 3500+ potnej miestnosti 1500 Eur, 
č.44 Zostavenie dotazníka 1000+1500+2000 Eur štatistika o senioroch … 
č. 48 Nákup lego stavebníc 2928 Eur, kde skončia po ukončení projektu ? 
č. 49 Letný tábor Domka: strava = sladkosti 3500 Eur, 
č. 50 Nákup notebooku lenovo  
č.52 Žinenky 2500 Eur - JUDO klub v Novom Meste
č.53 Honoráre 2200Eur, 
č.55 Finančná odmena lektori 420 Eur 
č.57 Náklady na dopravu 300 Eur a MZ 1000 eur. 
č.61 Notebook a mobil 1150 Eur, 
č.62 Honoráre 2880 Eur, 
č. 63 Nákup didaktických pomôcok nie je uvedené akých ?, 
č. 68 Prednášky – odmena 2000Eur a pomôcky 1500 Eur, 
č. 72 Odmena trénerom 
č.73 Ubytovanie 750 Eur a cestovné 850 Eur. 

Dodatočné hodnotenie:
projekty 
č.38  Myšlienka je dobrá ale projekt nemá logickú kostru kto je cieľovou skupinou projektu?
 č.25 Nákup kostýmov a rekvizít 400+400 Eur a upomienkové predmety 200 Eur. 
Neboli predložené potvrdenie !

 Ďalej u niektorých projektoch chyba kapitola č.10 predpísanej žiadosti : 

Projekt č: 8 10,22,27, kto mal kontrolovať úplnosť projektov? 
Podľa mňa MÚ Bratislava - Ružinov
 
Z hore uvedenými finančnými položkami kategorický nesúhlasím to je dôvod, prečo som opustil rokovanie predchádzajúcej komisie. Išlo mi o to aby bolo uvedené v zápisnici stanovisko členov komisie aké boli pripomienky. Aj keď si uvedomujem, že budem prehlasovaný väčšinou komisie, nesúhlasím aby sa verejné prostriedky využívali na činnosti a nákup, ktorý nemá  opodstatnenie a prospech pre Ružinovčanov.

Predsedníčka GK navrhla aby sa GK zaslaným e-mailom zaoberala z dôvodu podnetov, ktoré sú v e-maile. L. Štasselová navrhovala, aby sa komisia daným e-mailom nezaoberala z dôvodu neprítomnosti Dr. Juska a z dôvodu jeho osobného vysvetlenia. P. Turlík pripomenul, že GK si odsúhlasila spravodajcov, ktorí hodnotili granty a Dr. Jusko svojím neskorým príchodom a zasielaním e-mailu  po pol hodine po začatí ide proti komisii a hlasovaniu GK.  P. Turlík pripomenul, že Dr. Jusko na workshope bol ten, ktorý mal žiadateľom priblížiť oprávnené a neoprávnené výdavky z rozpočtu a tam informoval, že mzdy, honoráre a odmeny sú oprávnené výdavky v rozpočte a teda môžu byť zhrnuté v rozpočte žiadosti o grant. 
Tajomníčka informovala, že výpadok strán nastal pri skenovaní žiadosti. V žiadostiach, ktoré boli podané cez podateľňu MÚ sú všetky strany, inak by žiadosti neboli posunuté GK na hodnotenie.
Predsedníčka GK ukončila túto tému na základe toho, že Dr. Jusko nebol prítomný a prešli na hodnotenie žiadosti o grant. Požiadala tajomníčku o informácie ku vyradeným žiadostiam úradom z dôvodu nekompletnosti žiadosti.
Tajomníčka informovala, že vyradených žiadostí o grant z dôvodu nekompletnosti je dvadsať. Zoznam vyradených žiadostí s dôvodom vyradenie je v prílohe č. 1. zápisnice. GK berie na vedomie Zoznam vyradených žiadostí, ktorý spracovala tajomníčka.
GK sa vrátila k hodnoteniu grantov, ktoré dostali pri hodnotení známku č. 2 a podrobne sa venovala rozpočtu žiadosti vzhľadom na ciele a realizáciu žiadosti. Spravodajca žiadosti o grant opätovne predstavil žiadosť, navrhol krátenie rozpočtu v nadväznosti na ciele žiadosti, proces realizácie a pripomienky životného prostredia. Následne GK hlasovala o každej žiadosti.
P. Palenčárová informuje komisiu, že Dr. Jusko opätovne posiela obdobný e-mail všetkým členom grantovej komisie cca dvadsať minút po začatí zasadnutia GK.  

Následne sa Dr. Jusko dostavil na komisiu už v procese hodnotenia žiadostí. Predsedníčka poprosila Dr. Juska o zasielanie e-mailov v dostatočnom predstihu pred zasadnutím GK. Informovala Dr. Juska, že v e-mali píše o mzdách a honorároch, ktoré sú v súlade s odsúhlasením postupu v zmysle VZN. 
Pani Štasselová zdôraznila, že na workshope verejne informoval žiadateľov o tom, že vo VZN sa v žiadosti - v neoprávnených výdavkoch mzdy a ani honoráre nenachádzajú (§ 11 ods. 10)  a teda môžu byť uplatnené aj v žiadostiach.   Nie je to z jeho strany korektné, keď na konci procesu hodnotenia posiela takéto emaily a nepodieľa sa na korektnom hodnotení žiadostí. Dr. Jusko trval na tom, aby jeho e-mali boli súčasťou zápisnice. 
Na základe pripomienok Dr. Juska predsedníčka komisie dala návrh na prehodnotenie žiadostí a otvorenie grantov s hodnotiacim číslom 1:
Hlasovanie:            za:  2 Barancová Jusko
                           proti:  5
                      zdržal sa: 0
Dr. Jusko sa opýtal tajomníčky, či v podkladoch, ktoré má na stole sú zahrnuté všetky žiadostí z dôvodu, že má podozrenie, že tam niektoré chýbajú, a že on nemá čas to v tejto chvíli kontrolovať a aj tak musí odísť zo zasadnutia komisie. Poúčal tajomníčku, že po hodnoteniach žiadostí mala poslať GK výsledné tabuľky, ktoré Dr. Jusko nedostal. Tajomníčka Dr. Juskovi vysvetlila, že tabuľky zakaždým posielala všetkým členom GK, ktorí hodnotili žiadosti. Ďalej informovala o tom, že podklady, čiže dve vypracované tabuľky, ktoré mal Dr. Jusko pripravené na stole sa skladajú zo žiadostí, ktoré sú v procese hodnotenia a žiadostí, ktoré sú vyradené z dôvodu neúplnosti. Toto všetko by vedel, keby sa zasadnutí GK zúčastňoval aj na ich začiatku kde tajomníčka GK vysvetlila, aké podklady na hodnotenie majú pripravené na stole. 
UZNESENIE: Komisia pre posudzovanie projektov na rozvoj vzdelávania, športu, kultúry, sociálnej oblasti a životného prostredia - grantová komisia odporúča schváliť miestnemu zastupiteľstvu MČ Ružinov 41 žiadostí o grant v celkovej  sume 139 918,44 eur.

Hlasovanie:         za :  6
                         proti:  1 Jusko
                  zdržal sa: 0

UZNESENIE: Komisia pre posudzovanie projektov na rozvoj vzdelávania, športu, kultúry, sociálnej oblasti a životného prostredia - grantová komisia berie na vedomie:
A) 13 žiadostí, ktoré neboli podporené – tabuľka č. 1 – Zoznam žiadostí vyradených z procesu posudzovania žiadostí,
B) 20 žiadosti o grant vyradených pre formálne nedostatky - tabuľka č. 2 – Zoznam žiadostí, ktoré grantová komisia navrhuje nepodporiť 
Hlasovanie:         za :  6
                         proti:  1 Jusko
                  zdržal sa: 0

GK sa dohodla predložiť návrh do zasadania najbližšieho zastupiteľstva /22.5.2018/ z dôvodu časového sklzu .
GK diskutovala aj o zostatku, ktorý zostane v rozpočte mestskej časti po rozdelené grantov. Padli návrhy, že by sa mohla vyhlásiť ďalšia grantová výzva, dotačný oznam, vrátiť ich do rozpočtu a nepoužiť ich. P. Gajdoš navrhol miestnemu zastupiteľstvu rozdeliť financie z položky granty priamou zmenou rozpočtu organizáciám alebo klubom (tzv. „vlajkové lode“ mestskej časti), ktoré pôsobia v mestskej časti Bratislava-Ružinov a vyčleniť ich pod RŠK, p.o. a dostávali by pravidelné finančné prostriedky. Diskutovali o tom, že je to dosť zložitý proces – vymedziť „vlajkové lode“. Predsedníčka GK vyslovila názor, že by mal byť vypracovaný dotačný program, že by mali byť určené kritériá, podmienky na to, aby mohli miestnemu zastupiteľstvu takú zmenu rozpočtu navrhnúť na schválenie.
Dr. Jusko informoval, že minulý rok neboli vyčerpané finančné prostriedky na granty vo výške 29 000,- eur a navrhol požiadať zmenou rozpočtu o včlenenie do rozpočtu 2018. Tieto financie zostali v rezervnom fonde mestskej časti. 
Na základe diskusie predsedníčka dala hlasovať za návrhy:
1.	Použiť finančné prostriedky na dotácie
Hlasovanie:         za :  5
                         proti:  1
                   zdržal sa: 0

p. Štasselová doplnila návrh hlasovania o tretí bod a to:
2.	Priamym oslovením organizácii alebo klubov 
Nehlasovalo sa
GK odhlasovala, že zvyšok financií pôjde na dotácie. Gajdoš navrhol stretnutie za prítomnosti predsedníčky GK, ním a kontrolórom mestskej časti a budú sa snažiť nájsť spôsob, akým sa dajú vyčleniť „vlajkové lode“ a postup, ktorý je v súlade so VZN, tak aby sa návrh mohol predložiť miestnemu zastupiteľstvu. 
Predsedníčka GK urobila prehlásene, že sa vzdáva funkcie predsedníctva. 
k bodu 4:
Rôzne
-

k bodu 5:
Záver
Predsedníčka GK poďakovala všetkým zúčastneným.

V Bratislave dňa   ................................

Zapísala: Mgr. Eva Pindjáková, v.r.

Ing. arch. Lucia Štasselová, v.r.
PaedDr. Mária Barancová, v.r.
MVDr. Marián Gajdoš, v.r.
Dr. Pavol  Jusko, v.r.
Ing. Peter Turlík, v.r.
Mgr. Petra Palenčárová, v.r.
Ing. Martin Patoprstý, v.r.

Tabuľka č. 1:

Zoznam žiadostí vyradených z procesu posudzovania.

por.č.	Názov a adresa                                                  žiadateľa 	Názov projektu	Oblasť	Výška žiadanej sumy v € od MÚ	Kompletnosť žiadosti	
1	Spoločenstvo vlastníkov bytov a NP, Sabinovská 3/A, 821 02 Bratislava	GRANT- Rozvoj komunitného života, šport a mládež na Sabinovskej ul.	rozvoj komunitného života	5 000,00 €	potvrdenie poisťovne Dôvera z roku 2016 a chýba ohláška -stavebného úradu	
2	DO Bratislavský fénix, Bulíkova 3 851 04 Bratislava	Žiadosť o grant - Farebne a turistikou proti drogám	kultúrno-spoločenské aktivity, vzdelávanie	1 500,00 €	Chýbajú všetky povinné prílohy	
3	Vieš chodiť vieš jazdiť, Legerského 4, 831 02 Bratislava	GRANT- Vieš chodiť- vieš jazdiť	vzdelávanie, telovýchova , šport a mládež	4 250,00 €	Chýba - výpis z MV a doklad o menovaní zástupcu žiadateľa, stanovy	
4	Martin Ondruš, Ružová dolina 11, 821 09 Bratislava	GRANT- Farnosť m.časti Ružinov - dokumentárny film	kultúrno-spoločenské aktivity	5 000,00 €	Chýba - výpis z daňového úradu, sociálneho úradu a zdravotných poisťovní UNION a Dôvera	
5	COMITATUS, o.z., Mateja Bela 7, 811 06 Bratislava	Žiadosť o grant - Ihrisko Mesačná	rozvoj komunitného života	4 500,00 €	Chýba - výpis z MV	
6	DOMKA združenie saleziánskej mládeže, stredisko BA-Trnávka, Okružná 13, 821 04 Bratislava 2	Žiadosť o grant - Prímestský tábor	kultúrno-spoločenské aktivity	5 000,00 €	Daňový úrad-žiadosť podaná 20.3.2018, potvrdenie vystavené 9.4.2018	
7	Vodácky klub Zlaté piesky, o.z., Trnavská cesta 104, 821 02 Bratislava	GRANT - Od lavice do kajaku!	telovýchova , šport a mládež	5 000,00 €	MV potvrdenie vydané 6.4.2018, Všzp zdravotná poisťovňa a sociálna poisťovňa 5.4.2018, UNION potvrdenie vydané 9.4.2018 -  po termíne podávania žiadostí  	
8	Slovenský Červený kríž, územný spolok Bratislava-mesto, Miletičova 59, 821 09 Bratislava	GRANT - Stredoškoláci vedia zachrániť život	vzdelávanie	4 895,00 €	zdravotná poisťovňa Dôvera vydané potvrdenie 27.12.2017 -neplatné	
9	Slovenský Červený kríž - Ostredky 1, Miletičova 59, 821 09 Bratislava	Žiadosť o grant - Rekonštrukcia priestorov pre stretávanie seniorov a mládeže	rozvoj komunitného života	4 960,00 €	zdravotná poisťovňa Dôvera vydané potvrdenie 27.12.2017-staršie ako 3 mesiace 	
10	Súkromná základná umelecká škola - Výtvarný ateliér LADON, Nevädzová 4, 821 01 Bratislava
	GRANT - Premeny hliny rukami detí a dospelých Ružinova	kultúrno-spoločenské aktivity	1 800,00 €	Chýba potvrdenie ZP Union	
11	Súkromná základná umelecká škola - Výtvarný ateliér LADON, Nevädzová 4, 821 01 Bratislava	GRANT výstava - Deti Ružinova kreslia a maľujú	kultúrno-spoločenské aktivity	1 200,00 €	Chýba potvrdenie ZP Union	
12	Deti mamy Margity, Pavlovičova 3, 821 04 Bratislava	GRANT - Bezbariérová Margarétka plná hier, hudby a vzdelávania	sociálna oblasť	5 000,00 €	chýba výpis z MV a súhlas vlastníka so stavebnou úpravou (viď zmluvu o výpožičke)	
13	Divadlo FÍ, Adámiho 7, 841 05 Bratislava	Žiadosť o grant - Koralový svet	kultúrno-spoločenské aktivity	4 999,00 €	chýba výpis z  MV	
14	Športový klub Lido, Babuškova 3, 821 03 Bratislava	Žiadosť o grant - Rozvoj a zlepšenie tréningových a zápasových podmienok - florbal	telovýchova , šport a mládež	4 900,00 €	Chýbajú prílohy z daňového úradu, soc. Úradu a všetky zdravotné poisťovne	
15	LBMB s.r.o., IČ:50334239, Košická 49, 821 08 Bratislava	Žiadosť o grant - Trénuj, cvič, obezitu znič!	telovýchova , šport a mládež	4 888,00 €	Chýba odpoveď na ohlášku SÚ a nie je potvrdená podateľňou, súhlas vlastníka pozemku, Daňový úrad, VšZP, 	
16	Spoločenstvo vlastníkov bytov a NP Miletičova 46, Miletičova 46 821 08 Bratislava	Žiadosť o grant - Prístrešok pre kontajnery Miletičova 46	ochrana a tvorba životného prostredia	5 000,00 €	doručené po termíne - 5.4.2018	
17	FitKids Bratislava o.z., Hollého 3, 811 08 Bratislava	GRANT - FitKids Run	šport	4 033,00 €	Chýbajú potvrdenia - daňový úrad, soc. Úrad, poisťovne zdravotné, MV	
18	OZ iniciatíva rodičov Ružinova, Chlumeckého 12, 821 03 Bratislava	GRANT- Učíme sa v prírode - ekoučebňa	kultúrno-spoločenské aktivity, vzdelávanie	5 000,00 €	Chýbajú odpovede SÚ na ohlášku a ŽP. Žiadosti na MČ boli podané 27.3. 2018	
19	OZ ZRPD Púpava, Exnárova 6, 821 03 Bratislava	GRANT -Saunový svet - chceme byť zdraví	telovýchova , šport a mládež	5 000,00 €	chýba vyjadrenie stavebného úradu a súhlas správcu budovy	
20	OZ Komunitné centrum m16, Miletičova 16, 821 08 Bratislava	Žiadosť o grant - Komunitná záhradka na Miletičovej ulici	rozvoj komunitného života	4 750,00 €	Chýba ohlášku SÚ 	

Tabuľka č. 2:
Zoznam žiadostí, ktoré grantová komisia navrhuje nepodporiť

Číslo	Názov a adresa                                                     žiadateľa	Názov projektu	Oblasť	Výška žiadanej sumy v €                 od MÚ	
1	Klub plastikových modelárov Bratislava, Sklabinská 16, 831 06 Bratislava	Grant- Súťaž plastiková zima 2018 - Cultus Ružinov	kultúrno-spoločenské aktivity, vzdelávanie	3 000,00 €	
2	OZ združenie rodičov Habarka pri MŠ, Haburská 6, 821 02 Bratislava	Žiadosť o grant- Interaktívna tabuľa pre deti MŠ Habarka	vzdelávanie	2 300,00 €	
4	OZ Samaria, Radlinského 47, 920 01 Hlohovec	Grant- Logistický systém pomoci Samaria	sociálna oblasť	5 000,00 €	
5	Basketbalový klub Slovan Bratislava, IČ:30866260, Sartorisova 10, 821 08 Bratislava 2	GRANT- Basketbal je naše srdce	telovýchova , šport a mládež	5 000,00 €	
6	Basketbalový klub Slovan Bratislava, IČ:30866260, Sartorisova 10, 821 08 Bratislava 2	GRANT- Zdravý vývoj športovca	vzdelávanie	4 000,00 €	
7	ENRON s.r.o., Hálkova 11, 831 02 Bratislava	Žiadosť o grant - Vendelín objavuje tajomstvá Zeme	telovýchova , šport a mládež	5 000,00 €	
8	Nikolayev, s.r.o., IČ:51430384, Miletičova 43, 821 09 Bratislava	Žiadosť o grant "Vitajte v Ružinove"	kultúrno-spoločenské aktivity	590,00 €	
9	Ružinovská tenisová akadémia Nevädzová, IČ:31794475, Nevädzová 2, 821 01 Bratislava 2	GRANT - Prázdniny s tenisom a floorballom 2018	telovýchova , šport a mládež	5 000,00 €	
10	Združenie občianskej sebeobrany, Mraziarenská 3, 821 08 Bratislava	GRANT - Som senior a čo ďalej	podpora a skvalitnenie sociálnych služieb	5 000,00 €	
11	OZ Tatrín, Solivarská 15, 821 03 Bratislava	GRANT Škola v tme a tichu	sociálna oblasť a vzdelávanie	4 380,00 €	
12	Eye Two s.r.o., Záhradnícka 67, 821 08 Bratislava	Žiadosť o grant - Zdravé deti - naša budúcnosť	kultúrno-spoločenské aktivity	5 000,00 €	
13	OZ Zdravé srdce ľuďom Bratislava, Košická 43, 821 08 Bratislava	Žiadosť o grant - Zdravý Ružinov	vzdelávanie	5 000,00 €